Den Vest-Sjællandske Avis, 1833-11-19
J No. 176 af Hempels Avis læses følgende Udtog af et Brev fra Jsland, dat. Reikevig i August 1833 1 - Jeg troer, at det ikke vil være dem ukiært at høre Noget fra dette Land og denne Jslands Hovedstad. Det Første, jeg vil berøre, er Fiskeriet, da det er af saa stor Vigtighed, at hele Handelens gode eller slette Udfald deraf er afhængig. Dette slog i Aar feil her i Faxebugten til stor Skade for Jndbyggerne og ei mindre for Handelstanden, thi de Første bleve derved for en stor Deel satte ud at Stand til at klarere deres Gield, og den Sidste nødsaget til at betale de Varer, som den erholdt, med overdrevne Priser, Som Aarsag til dette Onde er det temmelig almindeligt at nævne Garnbruget, men der ere jo ogsaa Stemmer, som gjerne ville bestride denne Mening. Naar man med Apartiskhed undersøger Sagen, kommer man til at hælde til, ja føler sig endog overbeviist om Rigtigheden af de Førstes Paastand: at Garnfiskeriet er til Fordærvelse, og man maa da undres over, at en saadan Indretning saalænge har kunnet bestaae, især da der virkelig lige fra den første Tid, samme blev indført, har været ført mange og grundede Klager derimod. – Jmedens man saaledes seer Enkelte vise en Driftighed ved Overdrivelse af Garn bruget, som bliver dem selv og Andre til Skade er det igien glædeligt, at Andres Virksomhed leder til almindeligt Gavn. Saaledes er i Aar af een Mand bragt Materialier til 6 store Dæksbaade og Tømmermænd fra Norge til at byggedem. Af disse Baade er i disse Dage den første løbet af Stabelen her i Rerkevig, og en anden, bygt paa Vestmande, ligger allerede her paa Havnen, Nytten af saadanne Fartøier vil blive stor, da de ere af den Størrelse, at de kunne holde aaben Søe, og i Nødstilfælde, formedelst deres gode Seilads, bierge sig ved at indløbe i Fiorde, hvor ellers intet Skib vover at søge. Kan man nu blot bringe Jndbyggerne til at erkiende deres Nytte saa at de ei længer holde sig for strængt ved den gamle Regel; kun at giøre som deres Forfædre, da vil, naar flere saadane blive brugte, fra Fiske tidens Begyndelse viist mange Mennesker faae dem deres Liv at takke, naar et hurtigt paakommende Uveir giør det umueligt i aaben Baad at naa Land. Det er derfor glædeligt, hvad man nu erfarer, at Halvdelen i den her bygte Dæksbaad er kiøbt af en Bonde; han har bestemt den for sig og sine Folk til paa den at drive Fiskerie, i Vaartiden. Han vil saaledes ophøre med sit Baad fiskerie, hvortil dog efter hans Sigende Garnfiskeriet i det Ydre af Fiorden har tvunget ham, da Fiskene der standses, saa at Lidet eller Jntet kommer til de Fiskepladse, hvor han skulde høste Nytte deraf. - Vor Bye, som man nu med Rette kan kalde saa, har i de 3 sidste Aar tiltaget betydeligt; saaledes er alene i Sommer opført 5 Hovedbygninger, iblandt hvilke et fortrinligt indrettet Bagerie, som forskaffer os en Behagelighed, vi hidtil ganske har maattet savne. Dette saavelsom Dæksbaaden have vi Hr. Grosserer Knudtzons Driftighed at takke. Den anden store Behagelighed er den, at saavel vor Landphysikus som Apotheker have faaet Bopæle i Byen, hvilket kan være af største Vigtighed, da man i paakommende Tilfælde hurtigen har dem ved Haanden og ei behøver at sende Bud 1/2 Miil for at faae Hielp. - Sommeren var her indtil Slutningen af Julii Maaned meget god, men fra den Tid har Veirliget været ugunstigt, saa at Bonden har havt megen Vanskelighed med at bierge sit Høe, og endnu er meget udestaaende, som det ikke tegner til at gaae bedre med. Foderet vil derfor blive meget kraftløst og Kreaturerne ei giøre det forønske Gavn i Vinter.